**Despre zei**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zeii există datorită poeziei,

ambrozia din cupele lor de timp

este lacrima pură a poeților

ce stinge arsura de putere a fiecărui zeu.

Femeile ce credeți că le vedeți în jurul vostru,

împrăștiind în valurile de aer miresme de zeu,

există datorită poeților,

altfel tu ai ține de mână acum un nume

ce nici nu s-a născut,

iar tu, ăstalalt, ai dansa pipăind

pereții de dantelă ai unui cosmic azil,

în timp ce eu aș plânge pe umărul

de aramă al unei zeițe,

prelingându-mi lacrimile pe sânu-i

din care suge un pui de zeu.